Fotomobily sú špecifickou a nedefinovanou skupinou zariadení, ktoré disponujú vo svojej cenovej kategórii nadštandardne kvalitným fotoaparátom. Neočakávajte však, že by ste ich na prvý pohľad rozoznali od ktoréhokoľvek iného telefónu. Prednosti predurčujúce ich pre fotenie sa skrývajú vo vnútri. Je medzi nimi napríklad kvalitnejšia optika, lepší snímač alebo optická stabilizácia obrazu. Fotomobily sme volili podľa hodnotenia webu DXOMARK špeciálne zameraného na fotenie. Zariadenia, ktoré nemajú bodové hodnotenie fotoaparátu sme volili podľa užívateľských a odborných recenzií alebo osobných skúseností.